Jadrová elektráreň Kašiwazaki-Kariwa

Jadrová elektráreň Kašiwazaki-Kariwa (柏崎刈羽原子力発電所) je jadrová elektráreň v prefektúre Niigata v Japonsku. S celkovým výkonom 7,965 GW a inštalovaným výkonom 8,212 GW je najväčšou jadrovou elektárňou na svete. Vyrobí elektrinu pre 16 miliónov domácností. V roku 2016 bola Kašiwazaki-Kariwa svetovo šiesta najvýkonnejšia elektráreň akéhokoľvek typu. Elektráreň obsahuje sedem blokov. Uvedenie do komerčnej prevádzky prvého bloku bolo v septembri 1985, posledného v júli 1997. Poloha a výstavba Elektráreň leží „asi 250 kilometrov“ severozápadne od hlavného mesta Tokia a je umiestnená na ploche 4,2 km², porovnateľnej so slovenskou vodnou nádržou Sĺňava. Práca na prvom reaktore začala v roku 1980. V roku 1996 sa elektráreň stala prvá na svete s komerčnou prevádzkou pokročilého varného reaktora (ABWR). Tieto reaktory boli navrhnuté spoločnosťou General Electric a sú generácie III. Používajú nízko-obohatený urán. Hlavným kontraktorom a dodávateľom troch blokov je Toshiba. Bloky 6 a 7 boli prvé varné bloky v Japonsku certifikované na nové regulačné štandardy japonskej vlády. Bloky Elektráreň obsahuje tieto bloky: Uzatvorenie 16. júla 2007 postihlo Prefektúru Niigata zemetrasenie so silou 6,8 stupňa Richterovej stupnice. V elektrárni zemetrasenie spôsobilo požiar a únik rádioaktívneho materiálu. Prevrhli sa tiež nádoby s kontaminovanou vodou, ktorá vytiekla do mora. Predstavitelia elektrárne pripustili, že na tak silné zemetrasenie neboli pripravení čím prispeli k obavám. Inšpekcia Medzinárodnej agentúry pre atómovú energiu v auguste 2007 potvrdila uzatvorenie elektrárne na „niekoľko mesiacov“. Nakoniec však boli zavreté až tri roky. Elektráreň bola uzavretá v roku 2012 po havárii jadrovej elektrárne Fukušima 1. Dôvodom uzávery bola neschopnosť chrániť jadrový materiál a vniknutie neautorizovaného zamestnanca do kritickej časti elektrárne. Pracovník vtedy použil ID iného pracovníka. V roku 2021 prevádzku zakázal japonský jadrový regulátor. Reštart Reštart elektrárne bol očakávaný v roku 2021. 27. decembra 2023 japonská vláda zrušila zákaz prevádzky elektrárne. Vláda tiež potvrdila, že operátor TEPCO je kvalifikovaný na prevádzku jadrových elektrární. Prevádzkovateľ však stále potrebuje súhlas prefektúry Niigata, mesta Kašiwazaki a dediny Kariwa. Spoločnosť TEPCO sa vyjadrila, že bude pokračovať so spúšťaním elektrárne. Prevádzkovateľ elektrárne, TEPCO uviedol tieto zlepšené bezpečnostné prvky: 15-metrové hrádze pre ochranu elektrárne od mora 20 tisíc ton vody určenej na chladenie reaktorov inštalácia ventilov na zachytenie 99,9% rádioaktívnych čiastočiek opatrenia na zamedzenie teroristických útokov a prírodných katastrov podľa pravidiel z júla 2013 zvýšenie počtu bezpečnostných pracovníkov z 324 na 850 a pracovníkov z 205 na 260 pokračujúci výcvik zamestnancov vrátane celo-závodných bezpečnostných cvičení oprávnenia na prevádzku ťažkých mechanizmov komunikácia s miestnymi komunitami prostredníctvom internetu Najnovší pokus o reštart elektrárne z 21. januára 2026 bol po niekoľkých hodinách iniciačného procesu zastavený. Prevádzkujúca spoločnosť Tokyo Electric Power Company (TEPCO) uviedla, že „reaktor je stabilný a nedošlo k žiadnemu úniku rádioaktivity.“ Obnovenie fungovania jedného zo siedmych reaktorov najväčšej elektrárne sveta presadila vláda Sanae Takaičiovej napriek nesúhlasu miestneho obyvateľstva v snahe obmedziť závislosť Japonska od fosílnych palív a uspokojiť vysokú energetickú náročnosť odvetvia AI. Referencie Iné projekty Commons ponúka multimediálne súbory na tému Jadrová elektráreň Kašiwazaki-Kariwa Externé odkazy Elektráreň na webe operátora Tokyo Elektric Power Company (po anglicky)